Hei koulutukseen tulija,

Tämä viesti koskee **koulutuksen ennakkotehtäviä, ja pyydän että luet tämän huolellisesti läpi ja varaat aikaa tehtäviin ennen koulutusta**. Ennakkotehtävien tekeminen on keskeinen osa koulutusta ja ne ovat koulutukseen osallistumisen edellytys, jotta sinulla on riittävät pohjatiedot ja tarvittavat materiaalit.

**Tehtävänanto on kolmiosainen:**

1. Koulutuksessa voi olla vaikeaa pysyä mukana, ellei ole lukenut teoreettisia perusasioita etukäteen. Saat riittävät perustiedot lukemalla ainakin jommankumman liitteenä olevista suomenkielisistä ADHD-katsausartikkeleista.

2. Tulosta itsellesi DIVA 5.0 mukaan koulutukseen ja lue etukäteen sivut 2-4.

Kaavakkeen lisenssi on maksullinen ja se on saatavilla osoitteesta [DIVA Foundation - DIVA-5 (divacenter.eu)](http://www.divacenter.eu/DIVA.aspx?id=523)

3.  Tutustu myös ASRS-kaavakkeeseen.

[Adult ADHD Self Report Scale (ASRS v1 (harvard.edu)](https://www.hcp.med.harvard.edu/ncs/ftpdir/adhd/18Q_Finnish_final.pdf)

(Löytyy myös Mielenterveystalon ammattilaisille suunnatussa osiossa)

Huom. Esittelemme ASRS-v 1.1 –kaavakkeen koulutuksessa.

Koulutuksen tavoitteena on tarjota riittävät eväät DIVA –haastattelun käyttöön. Täten koulutus on rakennettu hyvin käytännönläheiseksi menetelmäkoulutukseksi, joka sisältää sen lisäksi tietoa ADHD-tutkimusprosessista ja vähäisessä määrin myös ADHD:n hoidosta, mutta ADHD:n hoito ei ole tämän koulutuksen keskeinen teema.

Nähdään koulutuksessa! Tervetuloa!